Tafelwit-agikana tettmeslay-d ɣef usekcem n tutlayin-nniḍen deg tneɣriyin n uselmed n tmaziɣt sɣur yinelmaden. Inelmaden i nefren d tikkest n tsastant s tarrayt n usikked i nesaqdec amḍan-nsen 807( inelmaden 422 tinelmadin 385) n ukuẓ n yiswiren n uɣerbaz alemmas. Mi nexdem tazut ilmend wukuẓ n yisfernen (adeg, tutlayt tanyemmat, ɣran-tt, ur tt-ɣrin ara) neffeɣ-d ɣer s igemmaḍ-agi : - Tuget n yinelmaden id-yekkan seg usatal agtutlayan (tamdint) n ukuẓ n yiswiren n uɣerbaz alemmas ssekcamen-d tutlayin tiyaḍ deg tangiwin n tmaziɣt, nezmer ad tent-id-nfeṣṣel s yiɣemiḍiyen-agi ilmend n tewsit: aswir amezwaru inelmaden: 50.38% tinelmadin: 79.10% , aswir wis sin inelmaden : 62.5% tinelmadin 78.72%, aswir wis kraḍ inelmaden: 76.92%, tinelmadin: 59.74% wis ukuẓ inelmaden: 72.22% tinelmadin 75%. Nger tamawt aɣefmiḍi n wid yesɛan tamaziɣt d tutlayt tayemmat-nsen yugar wid i yesɛan Taɛrabt, ayagi ilmend n tikkest i nefren mačči s umata inelmaden n tmaziɣt imi amḍan n yinelmaden deg temdint( 167) yugar-it wid n yinelmaden n tuddar( 255) , ma d tinelmadin amḍan-nsent deg taddart ( 271) i yugaren amḍan n tid yellan deg temdint (114).